TRUE ประเดิมจ่ายใบอนุญาต 4G ไตรมาส 3/59 พลิกขาดทุน 2.75 พันลบ.
TRUE ประเดิมจ่ายใบอนุญาต 4G ไตรมาส 3/59 พลิกขาดทุน 2.75 พันลบ. จากปีก่อนมีกำไร 1.05 พันลบ. ขณะที่ 9เดือนแรกพลิกขาดทุนอยู่ที่ 1.16 พันลบ. จากปีก่อนมีกำไร 4.01 พันลบ.
10 พ.ย. 2559

บริษัท ทรู คอร์ปอเรชั่น จำกัด (มหาชน) หรือ TRUE รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) ขาดทุนสุทธิ 2.75 พันล้านบาท หรือขาดทุนสุทธิ 0.08 บาทต่อหุ้น จากช่วงเดียวกันของปีก่อนที่มีกำไรสุทธิ 1.05 พันล้านบาท หรือมีกำไรสุทธิ 0.04 บาทต่อหุ้น
ทั้งนี้ผลการดำเนินงานในไตรมาสดังกล่าวพลิกขาดทุนเนื่องจากบริษัทมีค่าใช้จ่ายที่เกี่ยวข้องกับการขยายโครงข่ายและการให้บริการให้ครอบคลุมประชากรทั่วประเทศ รวมถึงการรับรู้ค่าตัดจำหน่ายใบอนุญาตใช้คลื่นความถี่ 900MHZ เต็มไตรมาส
ขณะที่ ผลการดำเนินงานช่วง 9 เดือนแรกขาดทุนสุทธิ 1.16 พันล้านบาท หรือ 0.04 บาทต่อหุ้น จากช่วงเดียวกันของปีก่อนที่มีกำไรสุทธิ 4.01 พันล้านบาท หรือ 0.16 บาทต่อหุ้น